**8. RAZRED**

**ŠOLSKO DELO NA DALJAVO (ponedeljek, 16. 3.–petek, 20. 3.) – 4 ŠOLSKE URE**

Spoštovani osmošolci!

Pred vami so snovi prvega tedna učenja na daljavo. Upamo, da bo vaše reševanje uspešno. Bodite vztrajni.

Učiteljice slovenščine vam želimo uspešno delo.

**PRILASTKOV ODVISNIK (1 ura - ponedeljek)**

**NAVODILA ZA DELO**

⦁ **Učenci iz 8. č** naj bi prilastkov odvisnik končali. Preverite, če imate rešene vse naloge v ORANŽNEM
 DZ – Prilastkov odvisnik. Če ste naredili zapis v zvezek, ga po potrebi dopolnite. Če zapisa nimate, ga
 prepišite – glej spodaj.

⦁ **Učenci iz 8. b** še naj ne bi obravnavali prilastkovega odvisnika. V zvezke si zapiše spodnji zapis, nato rešite naloge v ORANŽNEM DZ – Prilastkov odvisnik (str. 37, 38).

**PRILASTKOV ODVISNIK**

**(pril. odv.)**

Zapri kuhinjsko okno. ⭢ Zapri okno, ki je v kuhinji.

 pril. gl. st. ………………….

 pril. odv.

 Katero okno?

Primerjaj zabeležene številke. ⭢ Primerjaj številke, ki si jih zabeležil.

 pril. gl. st. …..…………………….

 pril. odv.

 Katere številke?

Prilastkov odvisnik je lahko tudi sredi glavnega stavka (glavni stavek je razdeljen na dva dela).

Zvezek, ki sem ti ga posodil, mi vrni do jutri.

gl. st. …………………………….. gl. st.

 pril. odv.

Vejico pišemo na obeh straneh odvisnika.

VPRAŠALNICA: KAKŠEN/KATERI/ČIGAV + ustrezna beseda iz glavnega stavka?

VEZNIŠKI BESEDI: ki, kateri.

Prilastkov odvisnik je odvisnik, ki **ne dopolnjuje povedka** iz glavnega stavka, ampak dopolni drugo besedo v glavnem stavku.

**UTRJEVANJE ODVISNIKOV (3 ure – sreda, četrtek, petek)**

NAVODILA ZA DELO

⦁ Izdelaj si lično preglednico (ali miselni vzorec) odvisnikov in si jo prilepi nad pisalno mizo. V preglednico
 vključi: ime odvisnika, vprašalnico odvisnika, tipične vezniške besede, primer povedi.

⦁ Reši naloge *Z znanjem nad oblake* (ORANŽNI DZ: str. 39-42).

⦁ Reši interaktivne naloge na spletu (prve 4 strani): <https://eucbeniki.sio.si/slo8/2323/index1.html>